
Б е о г р а д 


ЗАПИСНИК
      17. СЕДНИЦЕ ОДБОРА ЗА РАД, СОЦИЈАЛНА ПИТАЊА, 
ДРУШТВЕНУ УКЉУЧЕНОСТ И СМАЊЕЊЕ СИРОМАШТВА, 
ОДРЖАНЕ 6. ЈУЛА 2026. ГОДИНЕ

Седница је почела у 8,02 часова.

Седницом је председавао Хаџи Милорад Стошић, председник Одбора.

Седници су присуствовали чланови Одбора: Невена Веиновић, Татјана Николић, Сања Милошевић, Миодраг Линта, Весна Станковић, Биљана Јаковљевић, Драгана Радиновић, Светлана Милијић, Марко Милошевић и Наталија Стојименовић, као и заменик члана Соња Илић (Иван Антић, члан).

Седници нису присуствовали чланови Одбора: Бранислав Несторовић, Татјана Пашић, Борислав Новаковић, Драгана Рашић и Зоран Стојановић, као ни њихови заменици. 

Седници је присуствовао представник Министарства за рад, запошљавање, борачка и социјална питања Мирослав Васић, посебни саветник министра.

Председник Одбора је обавестио да је седница Одбора сазвана у року краћем од рока предвиђеног Пословником Народне скупштине, односно у року краћем од три дана због потребе да Одбор размотри Предлог закона, а који је на дневном реду седнице Народне скупштине. Такође, председник Одбора је подсетио све чланове Одбора да се на ток седнице Одбора сходно примењују одредбе Пословника о седници Народне скупштине ( чл. 82. и 92. Пословника).

На предлог председника Одбора, једногласно је усвојен (девет „за“) следећи  

Д н е в н и   р е д:  

	1. Разматрање Предлога закона о родитељима неговатељима и неговатељима, који је поднела Влада, у начелу (број 011-2039/26 од 18. јуна 2026. године).
Прва тачка дневног реда – Разматрање Предлога закона о родитељима неговатељима и неговатељима, који је поднела Влада, у начелу

	Председник Одбора је подсетио присутне да је Влада Републике Србије 18. јуна 2026. године, поднела Народној скупштини Предлог закона о родитељима неговатељима и неговатељима, на основу члана 123. тачка 4. Устава Републике Србије и члана 150. став 1. Пословника Народне скупштине, с предлогом да се узме у претрес. Истакао је да се предложеним законским решењима по први пут у правном систему Републике Србије уређује област – родитељ неговатељ и неговатељ. Осврнуо се на то да родитељ који негује своје малолетно дете, односно пунолетно дете које због телесног или сензорног оштећења, интелектуалних потешкоћа или промена у здравственом стању није у могућности да се само стара о себи и својим свакодневним животним потребама, већ му је неопходна стална помоћ и нега другог лица, веома често не заснује радни однос, нити је радно ангажован по било ком основу, а не оствари ни право на пензију и на тај начин се нађе у врло неповољном положају, у материјалном и статусном смислу. Указао је да је циљ доношења закона унапређење положаја родитеља неговатеља и неговатеља који се стара о детету коме је услед неког оштећења, потешкоћа или промена, потребна неопходна помоћ и нега од стране другог лица ради задовољавања потреба. Мишљења је да, с једне стране, предложене законске одредбе представљају део укупне социјалне и друштвене бриге о деци, као и особама са оштећењима, потешкоћама и променама којима је непходна помоћ и нега другог лица а која због свог стања остварују право на надокнаду, док с друге стране имају за циљ да допринесу побољшању њиховог положаја, пружајући подршку њима и породицама које непосредно брину о њима. 
	
	Уводно представљање Предлога закона о родитељима неговатељима и неговатељима поднео је Мирослав Васић, посебни саветник министра и том приликом је истакао задовољство на указаној прилици да представи резултате рада министарства на Предлогу закона, с посебним освртом на крајње исходе који ће се  позитивно реализовати на родитеље неговатеље и неговатеље.

	У дискусији су учествовали чланови Одбора: Хаџи Милорад Стошић, Сања Милошевић, Наталија Стојменовић и Татјана Николић, као и Мирослав Васић, посебни саветник министра. 

	Током дискусије, разговарало се о тежини Предлога закона, сматрајући га од изузетне важности, имајући у виду да се по први пут у Републици Србији уређује област родитељ неговатељ и неговатељ. Том приликом су изнети општи утисци и запажања о предложеним законским решењима, као и одређена мишљења, предлози и ставови, са посебим освртом одговарајућим питањима и појашњењима.

Након дискусије, Одбор је већином гласова (11 „за“) одлучио да предложи Народној скупштини да прихвати Предлог закона о родитељима неговатељима и неговатељима , који је поднела Влада, у начелу.

	Одбор је већином гласова (11 „за“) одредио Хаџи Милорада Стошића, председника Одбора, за известиоца Одбора на седници Народне скупштине 

Седница Одбора је завршена у 8,52 часова.

Саставни део овог записника чини препис обрађеног тонског снимка, вођен на седници Одбора.



СЕКРЕТАР ОДБОРА	ПРЕДСЕДНИК ОДБОРА

    Јелена Ђорић                                                                 	  Хаџи Милорад Стошић




